Kiinanpunapuut
Kiinanpunapuut ovat suurehkoja puita. Nykyisin elävä kiinanpunapuu ("Metasequoia glyptostroboides") kasvaa noin 50 metriä korkeaksi. Esihistoriallinen laji "Metasequoia foxii" on mahdollisesti kasvanut suuremmaksi.
Kiinanpunapuu
Kiinanpunapuu ("Metasequoia glyptostroboides") on havupuulaji sypressikasveihin (Cupressaceae) lukeutuvassa kiinanpunapuiden ("Metasequoia") suvussa. Se on sukunsa ainoa nykyisin elävä laji. Suku kuvattiin alun perin fossiileista, ja Kiinasta 1940-luvulla elävänä löydettyä kiinanpunapuuta on usein pidetty elävänä fossiilina.